Colette Samoya Kirura

Colette Samoya Kirura (an haife ta a shekara ta 1952) tsohuwar 'yar siyasa ce kuma jami'iyyar diflomasiyya. A shekarar 1982 ta zama ɗaya daga cikin rukunin mata na farko a majalisar dokokin ƙasar. Bayan shekaru goma, an naɗa ta a matsayin wakiliyar dindindin ta ƙasar a Majalisar Ɗinkin Duniya.

 Tarihin Rayuwa 
An haifi Samoya Kirura a Nyakirwa a shekara ta 1952. Colette SAMOYA KIRURA Reading women writers and African Literature Ita ce yarinya ta farko daga ƙauyensu da ta shiga makarantar sakandare kuma ta ci gaba da zama ɗaya daga cikin matan Burundi na farko da suka sami digiri na biyu, inda ta kammala karatu a fannin ƙasa da tarihi. Colette Samoya Kirura (Burundi) Peace Women Across the Globe Daga baya ta yi aiki a matsayin farfesa a jami'a. 

Ta kasance 'yar takara a zaɓen 'yan majalisa na shekarar 1982 kuma an zaɓe ta a Majalisar Dokoki ta ƙasa, ta zama ɗaya daga cikin rukuni na farko na 'yan majalisa. Colette Samoya Kirura (Burundi) Peace Women Across the Globe Ta ci gaba da zama a Majalisar Dokoki ta ƙasa har zuwa juyin mulkin 1987, bayan haka ta zama shugabar kungiyar matan Burundi, matsayin da ta riƙe har zuwa shekara ta 1991. 

A shekarar 1992 aka naɗa Samoya Kirura a matsayin wakiliya ta dindindin a Majalisar Ɗinkin Duniya a Geneva, mace ta farko da ta wakilci Burundi. Colette SAMOYA KIRURA Reading women writers and African Literature Bayan barin muƙamin a shekarar 1994, ta kafa kungiyar zaman lafiya ta "Bangwe et dialogue" a cikin shekarar 1998. Colette Samoya Kirura (Burundi) Peace Women Across the Globe Daga baya ta zauna a Geneva kuma ta zama mai ba da shawara ga ayyukan NGO.  A cikin shekarar 2002 ta buga wani littafi La femme au regard triste ( Matar da ke da idanu masu bakin ciki ). 

 Manazarta 

Category:Rayayyun mutane
Category:Haifaffun 1952